Egzonimas
Egzonimas (iš gr. ἔξω, exo 'iš' + gr. ὄνομα, onoma 'vardas') – geografinio objekto pavadinimas ne oficialia to krašto gyventojų kalba ir ne vietinių gyventojų kalba, besiskiriantis nuo tomis kalbomis naudojamo vietinio pavadinimo. Tokie pavadinimai paprastai kitose kalbose būna tradiciniai, įsigalėję nuo seno. Priešinga sąvoka yra endonimas – vietine kalba naudojamas pavadinimas. Egzonimo ir endonimo sąvokos kartais vartojamos ir apibūdinant etninių, socialinių grupių pavadinimus ir net asmeninius vardus. Šiame kontekste endonimai paprastai vadinami autonimais, o egzonimai – ksenonimais. Pvz.,: liet. Vokietija ir rus. Германия, Germanija yra egzonimai, o vok. Deutschland yra endonimas. angl. Finland ir rus. Финляндия, Finliandija – egzonimai, o suom. Suomi – endonimas. turkm. Litwa ir pranc. Lituanie – egzonimai, o liet. Lietuva – endonimas.